L 338/20 Jurnalul Oficial al Uniunii Europene 12.12.2012 REGULAMENTUL DE PUNERE ÎN APLICARE (UE) NR. 1186/2012 AL COMISIEI din 11 decembrie 2012 de modificare a anexei la Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală, în ceea ce privește substanța foxim (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 470/2009 al Parla- mentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European şi al Consiliului (), în special articolul 14 coroborat cu articolul 17, având în vedere avizul Agenţiei Europene pentru Medicamente formulat de Comitetul pentru medicamente de uz veterinar, întrucât: (1) În conformitate cu Regulamentul (CE) nr. 470/2009, ar trebui stabilită limita maximă de reziduuri (denumită în continuare „LMR”) pentru substanțele farmacologic active destinate utilizării în Uniune în medicamente de uz veterinar pentru animalele de la care se obțin alimente sau în produse biocide folosite la creşterea animalelor. (2) Substanțele farmacologic active și clasificarea acestora în funcție de limitele maxime de reziduuri din produsele alimentare de origine animală sunt prevăzute în anexa la Regulamentul (UE) nr. 372010 al Comisiei din 22 decembrie 2009 privind substanțele active din punct de vedere farmacologic şi clasificarea lor în funcție de limitele reziduale maxime din produsele alimentare de origine animală (?). (3) Foximul este inclus în prezent în tabelul 1 din anexa la Regulamentul (UE) nr. 37/2010 ca substanță permisă pentru muşchii, țesutul adipos şi rinichii ovinelor, pentru muşchii, pielea și ţesutul adipos, ficatul şi rinichii porcinelor, pentru muşchii, pielea și țesutul adipos, ficatul, rinichii și ouăle puilor de pasăre, cu excepția  animalelor care produc lapte destinat consumului uman. (4) A fost înaintată Agenţiei Europene pentru Medicamente o cerere de extindere a rubricii actuale în ceea ce priveşte foximul, pentru a include bovinele. () JO L 152, 16.6.2009, p. 11. () JOL 15, 20.1.2010, p. 1. (5) În conformitate cu articolul 5 din Regulamentul (CE) nr. 470/2009, Agenţia Europeană pentru Medicamente trebuie să ia în considerare posibilitatea de a utiliza limitele maxime de reziduuri stabilite pentru o substanță farmacologic activă într-un anumit produs alimentar pentru alte alimente derivate din aceeaşi specie sau limitele maxime de reziduuri stabilite pentru o substanţă farmacologic activă într-una sau mai multe specii, pentru alte specii. Comitetul pentru medicamente de uz veterinar a recomandat să se stabilească o limită maximă de reziduuri de foxim pentru muşchii, țesutul adipos, ficatul și rinichii bovinelor, cu excepția animalelor care produc lapte destinat consumului uman, şi ca limitele maxime de reziduuri de foxim stabilite pentru ovine, bovine, porcine și pui de pasăre, cu excepția animalelor care produc lapte destinat consumului uman, să fie extrapolate la toate speciile de la care se obțin alimente, cu excepția peştilor, în ceea ce priveşte muşchii, țesutul adipos, ficatul, rinichii și ouăle. (6) Prin urmare, rubrica pentru foxim din tabelul 1 din anexa la Regulamentul (UE) nr. 37/2010 ar trebui modificată pentru a include toate speciile de la care se obţin alimente, cu excepția peştelui. (7) Este oportun să se stabilească un termen rezonabil care să permită părţilor interesate în cauză să adopte eventuale măsuri necesare pentru a se conforma limitelor maxime de reziduuri nou stabilite. (8)  Măsurile prevăzute în prezentul regulament sunt conforme cu avizul Comitetului permanent pentru medi- camente de uz veterinar, ADOPTĂ PREZENTUL REGULAMENT: Articolul 1 Anexa la Regulamentul (UE) nr. 37/2010 se modifică în confor- mitate cu anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Se aplică de la 13 februarie 2013.